jkorsvik/nowiki_second_scrape_merged huggingface dataset:
Kjærlighet på menyen

Kjærlighet på menyen (originaltittel: No Reservations) er en amerikansk romantisk dramakomedie fra 2007 i regi av Scott Hicks, fra et manuskript av Carol Fuchs basert på et originalmanus av Sandra Nettelbeck. Filmen er en gjeninnspilling av den tyske filmen Mostly Martha (tysk: Bella Martha, regissert av Nettelbeck). Hollywood-versjonen byr på stjernene Catherine Zeta-Jones og Aaron Eckhart som et par kokker, og den 12 år gamle Abigail Breslin. En episode av Food Networks Unwrapped, som første gang ble vist 26. juli 2007, viste klipp fra bak scenen på denne filmen.
Kjærlighet på menyen ble sluppet i Nord-Amerika av Warner Bros. 27. juli 2007, og kom til Norge 14. september samme år.


== Sammendrag ==
Kate Armstrong (spilt av Catherine Zeta-Jones) er sjefskokk ved en populær og trendy restaurant på Manhattan. Hun krever at kjøkkenet skal holde et konstant raskt tempo. Samtidig som hun koordinerer tilberedning av alle de fantastiske måltidene, og personlig sørger hun for at all mat holder perfeksjon på hver eneste tallerken. Alle ansatte anser henne som ekstremt kravstor og bestemt, også av sjefen Paula.
Når Kates søster Christine blir drept i en bil-ulykke, må hennes ni år gamle niese, Zoe (spilt av Abigail Breslin) flytte inn hos Kate. Kate blir fullstendig knust av å høre om søsterens død. Sjefen Paula bestemmer seg for å ansette en ny kokk, Nick Palmer (spilt av Aaron Eckhart) som ønsker å arbeide sammen med Kate. Atmosfæren på kjøkkenet blir enda mer kaotisk, ettersom Kate føler seg stadig mer truet av Nick og hans annerledes stil. Nick blir snart meget populær blant de andre ansatte. Kate blir snart tiltrukket av Nick, hvis oppløftende personlighet ikke bare har påvirket hennes ansatte - men også Zoe, som har kommet til restauranten sammen med Kate.
Kate har hele sitt liv fokusert på arbeid, og har aldri tatt seg tid til romantikk og kjærester. Likevel blir det snart en slags kjemi mellom de to, som blomstrer sammen med deres felles lidenskap for profesjonell matlaging. Kate blir såret når Paula bestemmer seg for å tilby Nick jobben som sjefskokk, og Kates nye forhold til Nick får problemer. Nick utvikler også et spesielt bånd med Zoe, som Kate hittil ikke hadde oppnådd. Men Kate ønsker seg en ny start i livet, og bestemmer seg for å samarbeide med Nick for å opprette deres egen lille bistro sammen.


== Medvirkende ==


== Eksterne lenker ==
(en) Offisielt nettsted 
(no)  Kjærlighet på menyen hos Filmweb
(en) Kjærlighet på menyen på Internet Movie Database 
(no) Kjærlighet på menyen hos Filmfront 
(sv) Kjærlighet på menyen i Svensk Filmdatabas 
(da) Kjærlighet på menyen i Danmark Nationale Filminstitut 
(fr) Kjærlighet på menyen på Allociné 
(nl) Kjærlighet på menyen på MovieMeter 
(en) Kjærlighet på menyen på AllMovie 
(en) Kjærlighet på menyen på Turner Classic Movies 
(en) Kjærlighet på menyen på Rotten Tomatoes 
(en) Kjærlighet på menyen på Metacritic
Doesn’t Remind Me

«Doesn't Remind Me» er den tredje singelen fra Audioslaves album Out of Exile. Singelen ble nominert for Best Hard Rock Performance i 2006. «Doesn't Remind Me» er blant Audioslaves mest populære sanger og er sammen med «Like a Stone» deres eneste Grammy-nominerte singler.


== Sporliste ==


=== 2-spors versjon ===
«Doesn't Remind Me (Album version)»
«Doesn't Remind Me» (Live Acoustic Version From Sessions@AOL)»


=== 4-spors versjon ===
«Doesn't Remind Me (Album version)» – 4:18
«Out of Exile (Live Acoustic Version From Sessions@AOL)» – 4:55
«Doesn't Remind Me (Radio Mix)» – 6:33
«Doesn't Remind Me (Video)»


== Eksterne lenker ==
(en) Doesn't Remind Me på MusicBrainz 
(en) Doesn't Remind Me på MusicBrainz
Flums

Flums er en kommune i Wahlkreisen (valgkretsen) Sarganserland i kantonen Sankt Gallen i Sveits.
Kommunen ligger like ved et større handlesenterkompleks og er også innfallsporten til et større skiferiested kalt Flumserberg


== Eksterne lenker ==
Offisielt nettsted 
(en) Flums – kategori av bilder, video eller lyd på Commons
Novouljanovsk

Novouljanovsk (russisk: Новоулья́новск) er en by i Uljanovsk oblast i Russland. Den ligger på høyre (vestre) bredd av Kujbysjev-reservoaret i elva Volga, rundt 20 km sør for Uljanovsk.
Den ble grunnlagt i 1960 som en bosetning ved en sementfabrikk. Den fikk status som bymessig bosetning i 1961, og bystatus ble innvilget i 1967.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Novoulyanovsk – kategori av bilder, video eller lyd på Commons
Jul i Nes

Jul i Nes er et lokalt julehefte for Nes kommune på Romerike. Det utgis av Nes Presseklubb, Årnes i Akershus. Første utgave kom i 1982. Opplag 2008: 2.400 eks. Foruten klubbens medlemmer kan bygdas egne innbyggere levere artikler, fotografier, småstubber og dikt til heftet. Heftet har de siste årene kommet ut sammenhengende, bortsett fra i 2001 og 2002. Heftet selges i butikker og kiosker samt gjennom dørsalg i regi av lag og foreninger.
Roar Fredriksen

Roar Fredriksen (født 30. november 1970) er en norsk fotballspiller. Han har spilt for Varegg, Sportsklubben Brann, Fyllingen Fotball, Åsane Fotball, Sogndal fotball, Radøy/Manger, Skogsvåg Idrettslag og HFK Landsås. Fredriksen er nå spillende trener for Sædalen IL i 4. divisjon.


== Referanser ==


== Eksterne lenker ==
(en) Roar Fredriksen – Transfermarkt 
(en) Roar Fredriksen – FBref
AFK (gatekunstner)

AFK er en anonym graffitiartist som er basert i Bergen, Norge.
Han er kjent for sine politisk inspirerte og samfunnskritiske stensil-pieces i og rundt Bergen sentrum. Kunsten hans ble først synlig i bybildet i Bergen i 2013. AFK har også operert i Italia, Spania, Storbritannia og Frankrike. Kunstverkene blir beskrevet som teknisk gode og han er kjent for sin produktivitet og artistiske kreativitet. AFK er en del av et større graffitimiljø i Bergen, og har blant annet stilt ut kunsten sin på Galleriet BART.Navnet AFK var opprinnelig en referanse til internettsjargong-forkortelsen for «borte fra tastaturet» («away from keyboard»), men ble senere endret til å være initialene til psevdonymet «Alex F. Knudsen».I påsken 2018 lagde han et av sine mest kontroversielle verk, da han i Bergen visualiserte det politiske dramaet rundt justisminister Sylvi Listhaugs avgang, hvor verket fremstiller Listhaug som en korsfestet Jesus. To dager etter, natt til onsdag 4. april, ble verket overmalt av ukjente taggere. Natt til torsdag 5. april ble verket fjernet, og fredag 6. april ble det kjent at et kunstnerkollektiv hadde tatt ned maleriet og rengjort det.I juni 2021 måtte han erstatte et verk av en jøde på en lekeplass i Bergen da flere hadde reagert på verket. Overmalingen skjedde i dialog og overensstemmelse med kunstneren selv.Kilden til hans verk var et fotografi fra 1948 tatt for Life magasin av fotografen Johan Philips av en jøde som nylig var blitt kastet ut av sitt hjem i Jerusalem under Den arabisk-israelske krig i 1948.


== Kjente kunstverk ==
«The elephant in the Room» fra 2017, Kristiansand
«Ice diamond» fra 2015, Ulriken i Bergen
«Question everything but this statement» fra 2017, Universitetet i Bergen
«Making a martyr» fra 2018, Hans Holmboes gate i Bergen 
«Free Press» fra 2019, Hans Holmboes gate i Bergen 
«Neo Nakba 2020» Hans Holmboes gate i Bergen


== Referanser ==


== Eksterne lenker ==
AFK-artikkel hos kunsthistorie.com
(en) Axel F. Knudsen – kategori av bilder, video eller lyd på Commons
Operasjon Forsvarsskjold

Operasjon «Defensive Shield» (hebraisk: מבצע חומת מגן) var kodenavnet på en større militæroperasjon som israelske militærstyrker  iverksatte våren 2002 på Vestbredden, under den andre intifada. Flyktningleiren i Jenin ble særlig hard rammet under de israelske aksjonene. USAs utsending i Midtøsten, Wiliam Burns, uttalte etter et besøk i leiren at enorme lidelser var påført palestinske sivile i Jenin. Israelske militære beleiret også Arafats hovedkvarter på Ramallah i ca. en måned. Israelske styrker hadde siden desember 2001 omringet hans hovedkvarter, og 29. mars inntok de mesteparten av hovedkvarteret så han, sammen med andre, var innestengt på noen få rom den siste måneden. Tulkarm, Qalqilya, Bethlehem og Nablus var andre byer på Vestbredden som ble rammet i den israelske operasjonen.
Israels daværende statsminister, Ariel Sharon, sendte den israelske hæren gikk inn i flere palestinske byer på Vestbredden for å ta til fange en rekke fremtredende palestinske militante. Israel begrunnet dette som et mottiltak for å stoppe de voldelige aksjoner som palestinske militante fra grupper som Fatah, Hamas og Islamsk Jihad hadde bedrevet mot dem tidligere. Sharon uttalte den 31. mars at aksjonene hadde som mål å «rykke opp terrorens infrastruktur».


== Årsaker ==
Den bakenforliggende årsaken var den voldsspiralen som israelere og palestinere hadde vært inne i siden utbruddet av Den andre intifada høsten 2000.


=== Utløsende årsak ===
Det har blitt antatt at det var en selvmordsaksjonen den 27. mars på et hotell i den israelske byen Netanya som skal ha utløst den israelske militæroperasjonen. Hamas skal ha tatt på seg ansvaret for angrepet. En talsmann for det israelske utenriksdepartementet, Emmanuel Nachshon, uttalte dagen etter at dette angrepet krysset en grense som ikke tidligere var blitt krysset tidligere. Hamas uttalte sammen dag at angrepet mot hotellet i Netanya kun var begynnelsen av en «beskjeden gave til terroristen Sharon og hans nazi-regjering».Men allerede dagen før denne selvmordsaksjonen ble det kjent at Israel planla en større militæroperasjon mot palestinske byer, landsbyer og flyktningleirer. Denne angrepsplanen ble beskrevet som mye kraftigere enn de israelske angrepene på Vestbredden tidligere på året.


== Resultat ==
Historisk sett var det den største militæroperasjonen på Vestbredden siden seksdagerskrigen i 1967. Operasjonen førte til omfattende skader på infrastrukturen i Vestbreddens byer, både private og offentlige bygg. Flere fremtredende palestinere ble arrestert, i lag med mange hundre mindre profilerte aktivister. Antallet palestinske angrep rettet mot Israel ble redusert som et resultat av operasjonen.


== Se også ==
Liste over kriger Israel har deltatt i


== Referanser ==
Nevado del Huila

Nevado del Huila er en stratovulkan og den høyeste aktive vulkanen i Colombia, med en høyde på 5 390 moh. I løpet av de siste årene har mengden med snø på toppen av vulkanen minsket. Etter å ha vært stille i mer enn 500 år, viste vulkanen betraktelig aktivitet i 2007. 20. februar 2007 kom det mer enn 7000 mindre jordskjelv, og en høy beredskapsgrad ble iverksatt i departementene Cauca, Huila, Caldas og Valle del Cauca. Et utbrudd kan resultere i en tragedie for de små landsbyene rundt vulkanen, spesielt Paez der innbyggerne fremdeles husker utbruddet av vulkanen Nevado del Ruiz og ødeleggelsen av Armero.


== Geografi og geologi ==


=== Lokalisering ===
Nevado del Huila ligger 240 km sørvest for hovedstaden Bogotá.


== Vulkanisme ==


=== Utbrudd i 2007 ===
Den 18. april 2007 fikk vulkanen et dobbelt-utbrudd, som resulterte i flere snøskred ned i Paez-elven, noe som i sin tur førte til at vann-nivået steg i Magdalena-elven. Omtrent 4 000 mennesker ble evakuert, men ingen ble skadd eller drept. Jordskred forekom også, men som ved mange andre utbrudd var det ikke noe lava.


=== Aktivitet og utbrudd i 2008 ===
Nevado del Huila ble aktiv igjen i mars 2008. Etter flere jordskjelv inne i vulkanen sendte colombianske myndigheter ut en «gul» alarmstatus 18. mars. Statusen ble økt til «orange» 29. mars, som betød at myndighetene regnet med et utbrudd innen dager eller uker. Hundrevis av mennesker ble evakuert. 14. april 2008 klokken 23:08 lokal tid, skjedde en aske-eksplosjon på vulkanen, noe som gjorde at myndighetene iverksatte «rød» alarmstatus og begynte evakueringen av mellom 13 000 og 15 000 mennesker fra områdene rundt fjellet. Alarmstatusen ble senket til «orange» den 16. april etter at aktiviteten inne i vulkanen minsket. Et utbrudd den 20. november 2008 klokken 21:45 lokal tid forårsaket enorme skred i Huila-provinsen. Seks personer og deriblant fire barn omkom og tre er fortsatt savnet.


== Referanser ==


== Eksterne lenker ==
(en) Nevado del Huila – kategori av bilder, video eller lyd på Commons 
Global Volcanism Program
Nevado del Huila Volcano Observatory
Colombia Reports
Colombia Reports
Youtube: Film fra utbruddet 18. april 2007
Motorflyging

Motorflyging er "flyging med fly med motor" og er betegnelsen på en av luftsportsgrenene som organiseres av Norges Luftsportforbund (NLF). Det er i Norge 59 motorflyklubber tilsluttet NLF med tilsammen ca. 4000 medlemmer (i 2008). Av disse er det ca. 1500 sertifiserte utøvere av motorflyging, d.v.s personer som innehar privatflygersertifikat.
Flyene som benyttes er i det vesentlige enmotors småfly med fra ett til fire seter. Fly fra produsentene Piper og Cessna er de mest vanlige.
Konkurranseformene innen motorflyging er; navigasjonskonkurranse, landingskonkurranse, akroflyging/aerobatikk (på engelsk aerobatics), presisjonsflyging, rally flyging, air racing og pylon air racing. De to siste disiplinene utøves ikke i Norge. Det internasjonale luftsportsforbundet Fédération aéronautique internationale (FAI) fastsetter internasjonale regler for konkurranser og rekorder og tildeler VM og EM. Norge var arrangør av VM i presisjonsflyging i Skien i 1983. Det arrangeres årlig NM i akroflyging og presisjonsflyging.
Al-Aqsa-martyrenes brigader

al-Aqsa-martyrenes brigader (arabisk: كتائب شهداء الأقصى) er en militant palestinsk bevegelse som ble dannet i begynnelsen av den andre intifada. Gruppens mål er et uavhengig Palestina i områdene som ble okkupert av Israel i 1967. Al-Aqsa-martyrenes brigader har ikke som mål å opprette en islamsk stat, men har tidvis benyttet islam for å oppmuntre til kamp mot Israel. I begynnelsen konsentrerte de seg om israelske mål i de palestinske områdene, men i løpet av den andre intifada gjennomført de også angrep og selvmordsaksjoner inne i Israel. Al-Aqsa-martyrenes brigader har sitt navn etter Al-Aqsa-moskeen på Tempelhøyden i Jerusalem. I 2002 satte USA dem opp på sin liste over terrororganisasjon. De blir også betraktet som en terrororganisasjon av EU.Flere regner gruppen som en væpnet fraksjon av Fatah-partiet. De har imidlertid aldri blitt offisielt godkjent eller støttet av Arafat og Fatah, selv om brigadens medlemmer er eller har vært medlemmer av ungdomsbevegelsen i Fatah, Shabiba. Israelske styrker har ofte rettet aksjoner mot gruppens ledere, og i januar 2002 ble Al-Aqsas tidligere leder på Vestbredden, Raed al-Karmi, drept i en eksplosjon. Al-Aqsa-brigadene er ingen strukturert organisasjon, men består av løse celler og mangfoldige ledere i de okkuperte områdene. Dette har gjort det vanskelig for de palestinske myndighetene å kontrollere gruppa. De har også vært i voldelige konfrontasjoner med palestinske sikkerhetsstyrker, og sommeren 2004 forsøkte medlemmer av gruppen å storme hovedkvarteret til den militære etterretningens kontorer i byen Rafah. I 2003 skal medlemmer av gruppen ha banket opp den palestinske guvernøren i Jenin på Vestbredden. Bakgrunnen skal ha vært misnøye med at statsminister Mahmoud Abbas hadde vært for ettergivende overfor Israel, samt at de beskyldte guvernøren for å ha ha samarbeidet med israelerne om et drapsforsøk mot et av deres medlemmer og for å ha underslått offentlige penger fra et utviklingsprosjekt. Gruppens bånd til Fatah førte i 2007 til at de havnet i voldelige konfrontasjoner med Hamas på Gazastripen.I mai 2002 publiserte Israels utenriksdepartement en rapport som de hevdet var bevis for at president Yasir Arafat var personlig innblandet i planleggingen og utførelsen av terrorangrep utført av al-Aqsa-martyrernas brigader. Israel har anklaget Marwan Barghouti for å være leder av gruppen.


== Opphav ==
Al-Aqsa-martyrenes brigader er antatt å være en gren av Tanzim-militsen, som er en militær fløy av Fatah og som ble ledet av Marwan Barghouti.Enkelte har hevdet at gruppen sprang ut av Fatahs behov for å vise motstand overfor israelske militærraid på palestinsk territorium under den andre intifada. Brigaden fikk frihet til å operere av de palestinske myndighetene. Dette førte til at Israel forsøkte å knytte grupperingens handlinger til Arafat, noe som skulle bli en medvirkende årsak til at Israel rettet et hardt angrep mot de palestinske myndighetene i 2002.


== Referanser ==
Claudia Torre

Claudia Torre (født 10. august 1978) er en sveitsisk rullestolcurlingspiller. Hun representerer Bern CC. 
Hun har deltatt i et VM; hun spilte toer da Sveits fikk sølv i 2007. På nasjonalt nivå har hun gull fra det sveitsiske mesterskapet i rullestolcurling i 2007 for Bern CC, ledet av skip Manfred Bolliger. 


== Resultater ==


== Eksterne lenker ==
Profil hos WCF
Profil hos det sveitsiske landslaget
Dimitrovgrad (Russland)

Dimitrovgrad (russisk: Димитровгра́д) er en by i Uljanovsk oblast i Russland. Den ligger ved elva Melekes (ei sideelv til Bolsjoj Tsjeremsjan), rundt 80 km øst for Uljanovsk.
Bosetningen ble grunnlagt på begynnelsen av 1700-tallet for arbeidere ved det lokale destilleriet, som ble lagt ned i 1848. Den var formelt en landsby til 1919. I 1897 var innbyggertallet 8 500. Byen het Melekess (etter byelva) til 1972, da den ble omdøpt til Dimitrovgrad, etter den bulgarske kommunisten Georgi Dimitrov.
Dimitrovgrads næringsliv omfatter en bildelprodusent (forgassere og drivstoffpumper), en teppeprodusent og en produsent av kjemisk prosessutstyr. Byens viktigste virksomhet er det Føderale Kjernefysiske Forskningssenteret.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Dimitrovgrad, Russia – kategori av bilder, video eller lyd på Commons
Dimitrovgrad

Dimitrovgrad er navnet på tre europeiske byer:

Dimitrovgrad (Bulgaria)
Dimitrovgrad (Russland)
Dimitrovgrad (Serbia)Alle tre er oppkalt etter Georgi Dimitrov.
Jan Rune Teigen

Jan Rune Teigen (født 3. februar 1976) er en norsk fotballtrener. Han avsluttet sin karriere i 2009 i 2.-divisjonslaget Faaberg Fotball Lillehammer etter en akillesskade. Han har tidligere spilt for blant annet Hødd, i Adeccoligaen i 2006. Han har også hatt suksess som spillende trener i Volda. Like etter at klubben fra Gudbrandsdalen forandret navnet til Lillehammer fotballklubb, ble Jan Rune Teigen ansatt som A-lagstrener. Han sa opp stillingen etter nesten 2 år i LFK. Teigen jobber nå som lærer på idrettsfag ved Gausdal videregående skole.


== Karrière som spiller ==


== Referanser ==


== Eksterne lenker ==
(en) Jan Rune Teigen – Transfermarkt 
NIFS - Norsk & Internasjonal Fotballstatistikk
Sun Tiantian

Sun Tiantian (født 12. oktober 1981 i Zhengzhou i Henan-provinsen) er en kinesisk tennisspiller.
Tiantian vant sammen med Li Ting olympisk gull under Sommer-OL 2004 i Athen. De beseiret det spanske damedoubleparet Conchita Martinez og Virginia Ruano Pascual i doublefinalen i tennis.
Den 27. januar 2008 vant hun sin første og hittil eneste Grand Slam-turnering. Sammen med serbiske Nenad Zimonjić beseiret de det indiske mixeddoubleparet Sania Mirza og Mahesh Bhupathi med 7–6, 6–4 i mixeddoublefinalen i Australian Open.


== OL-medaljer ==
 2004  Athen Gull i tennis, double damer (sammen med Li Ting)  Kina


== Grand Slam titler ==
 Australian Open:
Mixeddouble 2008 (sammen med Nenad Zimonjić)


== Referanser ==


== Eksterne lenker ==
(en) Sun Tiantian – Olympedia 
(en) Sun Tiantian – Sports-Reference (OL-resultater – arkivert) 
(cn) Sun Tiantian – Kinas olympiske komité 
(en) Sun Tiantian – WTA Tennis 
(en) Sun Tiantian – ITF Tennis 
(en) Sun Tiantian – FedCup
Otto Erb

Otto Erb (født 19. mai 1959) er en sveitsisk rullestolcurlingspiller. Han representerer laget RC Beider Basel. 
Erb begynte å spille rullestolcurling i 2003. 
Han var reserve på det sveitsiske laget som fikk sølv under VM i 2004. På nasjonalt nivå har han fjerdeplass i det sveitsiske mesterskapet i 2004 og 2007, og sølv i 2005 og 2006 (begge årene som skip). 


== Resultater ==


== Eksterne lenker ==
Profil hos WCF
Li Ting

Li Ting (født 5. januar 1980 i Wuhan i Hubei-provinsen) er en kinesisk tennisspiller.
Ting vant sammen med Sun Tiantian olympisk gull under Sommer-OL 2004 i Athen. De beseiret det spanske damedoubleparet Conchita Martinez og Virginia Ruano Pascual i doublefinalen i tennis.


== OL-medaljer ==
 2004  Athen Gull i tennis, double damer (sammen med Sun Tiantian)  Kina


== Referanser ==


== Eksterne lenker ==
(en) Li Ting – Olympedia 
(en) Li Ting – Sports-Reference (OL-resultater – arkivert) 
(en) Li Ting – WTA Tennis 
(en) Li Ting – ITF Tennis 
(en) Li Ting – FedCup
Montejo

Montejo er et meksikansk ølmerke. Ølet er av typen pilsner, og det ble lansert i 1960. Produksjonen ble overtatt av Grupo Modelo i 1979. I 1999 fikk ølmerke et nytt design. Ølet kommer fra Mérida, og det er meget populært sydøst i Mexico.
Marginalisering

Marginalisering er i sosiologien en ekskluderingspraksis overfor enkelte grupper eller personer, som ender opp med å «bevege seg i en gråsone mellom sosial integrasjon og samfunnsmessig utstøtning». Ofte kan dette komme av at personene det gjelder ikke er i stand eller er ønsket i arbeidsmarkedet, av ulike årsaker, og dermed ikke kan bidra fullt ut sosialt og økonomisk i samfunnet. I enkelte tilfeller kan marginalisering føre til sykdom eller hungersnød for de berørte.


== Referanser ==
Harsprånget vannkraftverk

Harsprånget kraftverk er et vannkraftverk i Luleälven i Jokkmokks kommune i Sverige. Verket stod ferdig i 1951 og ble senere utvidet med flere turbiner i 1952,1972 og 1980. Eier er Vattenfall. Kraftverket ble påbegynt bygget i 1920-årene, men ble første byggetrinn ble først ferdigstilt i 1951. Forsinkelsen skyldes lavkonjunkturen etter den første verdenskrigen.
Det er installert fem francisturbiner på totalt 977 MW. Midlere årsproduksjon er på 2131 GWh.
Kraftverket er Sveriges største vannkraftverk målt i installert effekt.
Elven er oppdemmet med en steinfyllingsdam i forbindelse med kraftverket og elven mellom verket og kraftstasjonen er stort sett  tørrlagt.
Energien fra kraftverket ble ført i det som den gang var verdens første 400 kilovoltsledning mellom Harsprånget og Hallsberg. Den 100 mil lange kreftledningen førte kraft fra verkene i Luleälven til kraftkjøpere  i Syd- og Mellomsverige.


== Kilder ==
Kuhlins.com
Vattenfall
Torås fort

Torås fort er et nedlagt kystfort helt sør på øya Tjøme i Færder kommune på vestsiden av Ytre Oslofjord. Det ble påbegynt i 1939 som en del av Oslofjord festning, som ellers bestod av Mågerø fort, Bolærne fort og Rauøy fort. Fortet ble ikke ferdigstilt før den tyske okkupasjonen av Norge under andre verdenskrig 1940–1945.Torås ble overtatt og videreutviklet av den tyske okkupasjonsmakten som del av Festung Norwegen og Atlanterhavsvollen, og anlegget sto ferdig i november 1941. Fortet var fra sommeren 1942 bestykket med fire 15 cm L/50-kanoner fra Bofors. Bygningsmassen ved fortet ligger godt skjult i terrenget og er i stor grad plassert i naturlige kløfter mellom svabergene.
Fortet ble etter krigen drevet av Kystartilleriet, som primært benyttet det til utdannelses- og kursvirksomhet. I 1999 ble fortet nedlagt og sikret. En av kanonene er demontert, og står nå restaurert på Oscarsborg festning ved Drøbak. De tre andre står fortsatt på Torås fort. To av dem er lukket, den siste, Kanon 1, er åpen, men gjerdet inn.
Det 400 dekar store anlegget er blitt lagt ut for salg til sivile formål.


== Referanser ==


== Eksterne lenker ==
(en) Torås fort – kategori av bilder, video eller lyd på Commons 
«Torås fort». Kulturminnesøk. Riksantikvaren – Direktoratet for kulturminneforvaltning.
Inza

Inza (russisk: И́нза) er en by i Uljanovsk oblast i Russland. Den ligger ved elva Inza (ei sideelv til Sura), rundt 140 km sørvest for Uljanovsk.
Den ble grunnlagt i 1897 som en bosetning ved en jernbanestasjon. Den fikk status som bymessig bosetning i 1938, og bystatus ble innvilget i 1946.


== Demografi ==
Befolkningsutvikling:


== Referanser ==


== Eksterne lenker ==
(en) Inza – kategori av bilder, video eller lyd på Commons